Številka: 10002-11/2019/12

Datum: 16. 5. 2019

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17) in 22., 43., 44. in 45. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) – uradno prečiščeno besedilo, [65/08](http://www.uradni-list.si/1/objava.jsp?urlid=200865&stevilka=2817), [69/08](http://www.uradni-list.si/1/objava.jsp?urlid=200869&stevilka=3014) – ZTFI-A, [69/08](http://www.uradni-list.si/1/objava.jsp?urlid=200869&stevilka=3015) – ZZavar-E in 40/12 – ZUJF) je Vlada Republike Slovenije na 31. redni seji dne 16. 5. 2019 pod točko 3.12 sprejela naslednji

S K L E P:

1. Zbirni kadrovski načrt (ZKN) oseb javnega prava po 22. členu Zakona o javnih uslužbencih za leti 2018 in 2019, po sklepu Vlade Republike Slovenije, št. 10002-23/2017/11 z dne 19. 4. 2018, številka 10002-7/2018/3 z dne 30. 5. 2018 in številka 10002-1/2019/3 z dne 28. 1. 2019, se za leto 2019 spremeni tako, da se dovoljeno število zaposlitev poveča:
* Ministrstvu za finance za 1 dovoljeno zaposlitev, za Agencijo Republike Slovenije za javni nadzor nad revidiranjem,
* Ministrstvu za kmetijstvo, gozdarstvo in prehrano za 2 dovoljeni zaposlitvi, za določen čas, za leto 2019, za Sklad kmetijskih zemljišč in gozdov Republike Slovenije,
* Ministrstvu za okolje in prostor za 10 dovoljenih zaposlitev, in sicer za Eko sklad, Slovenski okoljski javni sklad za 8 (od tega 4 dovoljene zaposlitve za obdobje od 1. 6.  2019 do 31. 5. 2020) in za Stanovanjski sklad Republike Slovenije, javni sklad za 2,
* Ministrstvu za delo, družino, socialne zadeve in enake možnosti za 6 dovoljenih zaposlitev, za Zavod za pokojninsko in invalidsko zavarovanje Slovenije,
* Ministrstvu za infrastrukturo za 3 dovoljene zaposlitve, od tega za 1 za Javno agencijo Republike Slovenije za varnost prometa, za 1 za Javno agencijo za železniški promet Republike Slovenije in za 1 za Javno agencijo za civilno letalstvo Republike Slovenije, in
* Ministrstvu za gospodarski razvoj in tehnologijo za 3 dovoljene zaposlitve, za Javno agencijo Republike Slovenije za trženje in promocijo turizma.
1. Ministrstva iz prejšnje točke tega sklepa skladno s svojimi pristojnostmi zagotovijo, da osebe javnega prava, ki spadajo v njihovo pristojnost, dodatne zaposlitve realizirajo na delovnih mestih, za katere ocenjujejo, da so nujno potrebna za izvajanje nalog. Ministrstva morajo o realizaciji navedenih zaposlitev in dodeljenih nalogah poročati Ministrstvu za javno upravo v roku enega meseca po realizaciji zaposlitev.
2. Z navedenimi spremembami se poveča tudi skupno število dovoljenih zaposlitev v ZKN za leto 2019 za 25 in tako znaša 4.168.

Stojan Tramte

generalni sekretar

Prejmejo:

* Ministrstvo za finance
* Ministrstvo za kmetijstvo, gozdarstvo in prehrano
* Ministrstvo za okolje in prostor
* Ministrstvo za delo, družino, socialne zadeve in enake možnosti
* Ministrstvo za infrastrukturo
* Ministrstvo za gospodarski razvoj in tehnologijo
* Ministrstvo za javno upravo, Direktorat za javni sektor